CELEX: 32015D0903
Language: sl
Date: 2015-06-10 00:00:00
Title: Izvedbeni sklep Komisije (EU) 2015/903 z dne 10. junija 2015 o ukrepu prepovedi dajanja v promet motorne kose proizvajalca NINGBO SPARK TOOLS Co Ltd Kitajska, ki ga je sprejela Španija v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2015) 3800) (Besedilo velja za EGP)

12.6.2015   
            
            
               SL
            
            
               Uradni list Evropske unije
            
            
               L 147/23
            
         IZVEDBENI SKLEP KOMISIJE (EU) 2015/903
   z dne 10. junija 2015
   o ukrepu prepovedi dajanja v promet motorne kose proizvajalca NINGBO SPARK TOOLS Co Ltd Kitajska, ki ga je sprejela Španija v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2015) 3800)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               Španija je Komisijo obvestila o ukrepu prepovedi dajanja v promet motorne kose N1E-SPK-200 (CB200-08) proizvajalca NINGBO SPARK TOOLS Co Ltd Kitajska, ki jo uvaža ADEO SERVICES iz Francije in jo v Španiji distribuira LEROY MERLIN.
            
         
               (2)
            
            
               V skladu z Direktivo 2006/42/ES o strojih je izdelek nosil oznako CE.
            
         
               (3)
            
            
               Razlog za sprejetje ukrepa je bila neskladnost motorne kose z bistvenimi zdravstvenimi in varnostnimi zahtevami iz Priloge I k Direktivi 2006/42/ES, in sicer s točkami 1.4.1 – Splošne zahteve za varovala in varovalne naprave, 1.4.2 – Posebne zahteve za varovala in 1.7.3 – Označevanje strojev, zaradi razdalje med rezalnim območjem in varovalnim robom orodja, ki je manjša od 10 mm, kar ima za posledico tveganje ureza.
            
         
               (4)
            
            
               Španija je distributerja obvestila o pomanjkljivostih. Distributer je sprejel potrebne ukrepe za umik neskladnih izdelkov s trga.
            
         
               (5)
            
            
               Razpoložljiva dokumentacija, podane pripombe in sprejeti ukrepi zadevnih strani kažejo, da motorna kosa N1E-SPK-200 (CB200-08) ne izpolnjuje bistvenih zdravstvenih in varnostnih zahtev iz Direktive 2006/42/ES. Zato je ustrezno ukrep, ki ga je sprejela Španija, obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep prepovedi dajanja v promet motorne kose N1E-SPK-200 (CB200-08) proizvajalca NINGBO SPARK TOOLS Co Ltd Kitajska, ki jo uvaža ADEO SERVICES iz Francije in jo v Španiji distribuira LEROY MERLIN, ki ga je sprejela Španija, je utemeljen.
   Člen 2
   Ta sklep je naslovljen na države članice.
   
      V Bruslju, 10. junija 2015
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.